b'\n_START_ARTICLE_\nFrancuski i iroke\xc5\xa1ki ratovi\n_START_PARAGRAPH_\nFrancuski i iroke\xc5\xa1ki ratovi (tako\xc4\x91er nazivani i kao Iroke\xc5\xa1ki ratovi ili Dabarski ratovi) je naziv kojim se obuhva\xc4\x87a niz brutalnih sukoba iz polovica 17. stolje\xc4\x87a na istoku Sjeverne Amerike._NEWLINE_Irokezi su gledali pro\xc5\xa1iriti svoje zemlje i monopolizirati trgovinu krznima i trgovinu izme\xc4\x91u europskih tr\xc5\xbei\xc5\xa1ta i plemena u podru\xc4\x8dju zapadnih Velikih jezera. Sudionice sukoba su bile Iroke\xc5\xa1ka konfederacija, predvo\xc4\x91ena Mohawkima, na jednoj strani, protiv plemena, ve\xc4\x87inom algonkin\xc5\xa1kih iz podru\xc4\x8dja Velikih jezera._NEWLINE_Ratovi su bili krajnje brutalni i smatra ih se jednim od najkrvavijih niza sukoba u povijesti Sj. Amerike. Rezultiraju\xc4\x87e \xc5\xa1irenje teritorije Irokeza je preslo\xc5\xbeilo plemenski zemljopis Sjeverne Amerike, razoriv\xc5\xa1i nekoliko velikih plemenskih konfederacija\xe2\x80\x94uklju\xc4\x8duju\xc4\x87i Hurone, Neutralne narode, Eriehronone i Susquehannocke\xe2\x80\x94potiskuju\xc4\x87i ina isto\xc4\x8dna plemena zapadno od rijeke Mississippi. Okrug Ohio i Donji Michigan su ostali bez Indijanaca, budu\xc4\x87i da su onamo\xc5\xa1nja plemena izbjegla pred iroke\xc5\xa1kim ratnicima na zapad. Ovaj kraj su ponovo naselili pripadnici naroda Ohio nedugo poslije, iako op\xc4\x87enito re\xc4\x8deno, prije u vi\xc5\xa1enacionalnim domoroda\xc4\x8dkim "republikama", nego kako istorodna, diskretna "plemena"._NEWLINE_I algonkinska i iroke\xc5\xa1ka zajednica su uvelike pretrpile ovim ratovima. Sukob se jenjao s time da su Irokezi izgubili njihove nizozemske saveznike u koloniji Nova Nizozemska, i sa rastu\xc4\x87om francusom \xc5\xbeeljom za Irokezima kao saveznicima protiv engleskog nadora. Posljedi\xc4\x8dno, Irokezi su postali trgovinski partneri Englezima, \xc5\xa1to je bio klju\xc4\x8dnim \xc4\x8dimbenikom kasnijem engleskom \xc5\xa1irenju.\n_START_SECTION_\nKorijeni i uzroci\n_START_PARAGRAPH_\nPrvi zapisi o dolini sv. Lovrijenca (eng. St. Lawrence valley) po\xc4\x8dinju sa putovanjima Jacquesa Cartiera 1540-ih. Cartier govori o susretima sa Irokezima sa sv. Lovrijenca (eng. St. Lawrence Iroquoians), tako\xc4\x91er znanima i kao Stadaconan ili Laurentinima (eng. Laurentians), koji \xc5\xbeive u nekoliko utvr\xc4\x91enih sela, uklju\xc4\x8duju\xc4\x87i i Stadaconu i Hochelagu. Cartier bilje\xc5\xbei i da su Stadakonci bili u ratu sa jednim drugim plemenom zvanim Toudamans (iroke\xc5\xa1ki naziv za Micmace) koji su razorili jednu od njihovih utvrda prija\xc5\xa1nje godine, pri \xc4\x8demu je bilo 200 mrtvih. Kontinentalni ratovi i politike su omeli daljnje francuske naseljavanja ove doline, sve do 17. stolje\xc4\x87a. Kada su se Francuzi vratili, ostali su zate\xc4\x8deni: Stadaconu i Hochelagu su bile u potpunosti napu\xc5\xa1tene i u potpunosti ih je razorio nepoznati neprijatelj._NEWLINE_Tijekom ovih \xc5\xa1ezdesetak godina, uspostavljena je Iroke\xc5\xa1ka konfederacija (eng. Iroquois Confederacy). Neki povjesni\xc4\x8dari su poku\xc5\xa1ali implicirati krivnju te nove politi\xc4\x8dke i vojne snage za razaranje Stadacone i Hochelage, ali, malo je dokaza. Iroke\xc5\xa1ka usmena predaja, kako je zapisana u Jesuit Relationsu, govori o iscrpljuju\xc4\x87em ratu izme\xc4\x91u Mohawk Irokeza i saveza Susquehannocka i Algonquina u doba izme\xc4\x91u 1580. i 1600.. Nadalje, kada su se Francuzi ponovno pojavili na pozornici 1601., dolina sv. Lovrijenca je ve\xc4\x87 svjedo\xc4\x8dila nara\xc5\xa1tajima traju\xc4\x87eg rata u stilu "krvi i tla". Kad se Samuel de Champlain iskrcao kod Tadoussaca na sv. Lovrijencu, Montagnaisi, Algonquini i Huroni su unova\xc4\x8dili njega i njegovu omanju dru\xc5\xbeinu francuskih pustolova bio unova\xc4\x8den da bi im pomogao napadima na njihove neprijatelje._NEWLINE_Odnosi izme\xc4\x91u Irokeza i Francuza nisu bili skladni po\xc4\x8detkom 17. stolje\xc4\x87a. Prvi susret je bio 1609., kada se je Champlain, u dru\xc5\xa1tvu svojih algonkin\xc5\xa1kih saveznika, upustio u \xc5\xbeestoku bitku sa Irokezima na obalama dana\xc5\xa1njeg jezera Champlaina (eng. Lake Champlain). S\xc3\xa2m Champlain je arkebuzom ubio tri iroke\xc5\xa1ke poglavice._NEWLINE_1610. su Champlain i njegova arkebuzirska francuska dru\xc5\xbeina pomogli Algonkinima i Huronima poraziti veliku iroke\xc5\xa1ku upadnu skupinu._NEWLINE_1615. se Champlain pridru\xc5\xbeio huronskoj upadnoj skupini i sudjelovao je u opsadi iroke\xc5\xa1kog grada, najvjerojatnije me\xc4\x91u Onondagama . Opsada je na koncu se izjalovila, a sam Champlain je ranjen u toj akciji._NEWLINE_Do 1630-ih su se Irokezi u potpunosti naoru\xc5\xbeali sa europskim oru\xc5\xbejem. Njega su si priskrbili trgovinom sa Nizozemcima. Potom su po\xc5\xa1li primijeniti svoja znanja rukovanja sa arkebuzom za pobolj\xc5\xa1ati ishode bitaka u njihovim neprekidnim ratovima sa Algonkinima, Huronima i inim tradicionalnim neprijateljima._NEWLINE_Francuzi su, u me\xc4\x91uvremenu, stavili izvan zakona trgovinu vatrenim oru\xc5\xbejem sa njihovim indijanskim saveznicima, iako se arkebuzi povremeno bilo davalo kao poklone pojedincima koji su pre\xc5\xa1li na kr\xc5\xa1\xc4\x87anstvo. Iako su iroke\xc5\xa1ke napadi prvotno bilo usmjeravalo na njihove tradicionalne neprijatelje (Algonkine, Mahicane, Montagnais i Hurone), savez ovih plemena sa Francuzima je brzo doveo Irokeze u \xc5\xbeestoki i krvavi sukob sa samim europskim doseljenicima._NEWLINE_Neki povjesni\xc4\x8dari su dokazivali da je ratove intezivirala rastu\xc4\x87e izumiranje dabara u zemljama koje su kontrolirali Irokezi polovicom 17. stolje\xc4\x87a. U vrijeme sukoba, Irokezi su nastanjavali podru\xc4\x8dja dana\xc5\xa1njeg New Yorka ju\xc5\xbeno od jezera Ontario i zapadno od rijeke Hudson. Irokezi su obuhva\xc4\x87ali jedan narodni otok, okru\xc5\xbeen sa svim strana narodima koji su govorili algonkinski, uklju\xc4\x8duju\xc4\x87i i Shawneeje na zapadu u zemlji Ohio, kao i iroke\xc5\xa1kogovorne Hurone na sjeveru du\xc5\xbe rijeke sv. Lovrijenca, ali koji nisu bili dijelom Iroke\xc5\xa1ke konfederacije._NEWLINE_Uspostavom nizozemskih trgova\xc4\x8dkih postaja na Hudsonu 1620-ih, Irokezi, a navlastito Mohawci, su se po\xc4\x8deli oslanjati na trgovinu za kupnju vatrenog oru\xc5\xbeja i inih europskih dobara. S druge strane, pojava vatrenog oru\xc5\xbeja me\xc4\x91u glavnim izlovljiva\xc4\x8dima je ubrzala smanjenje dabarske populacije do te mjere da je do 1640. taj sisavac iz reda glodavaca skoro sasvim nestao iz doline rijeke Hudsona ("Hudson Valleya"). Sredi\xc5\xa1te trgovine krznima se zbog toga premjestilo sjevernije u studenija podru\xc4\x8dja du\xc5\xbe rijeke sv. Lovrijenca, koja su kontrolirali Huroni koji su ina\xc4\x8de bili bliski trgovinski partneri Francuzima u Novoj Francuskoj. Irokezi koji su se smatrali najulju\xc4\x91enijima (najciviliziranijima) i najnaprjednijima u tim krajevima, na\xc5\xa1li su se najednom raseljenima kao posljedica trgovina inih naroda u tim krajevima. Ugro\xc5\xbeeni bolestima i padom pu\xc4\x8danstva, Irokezi su krenuli s agresivnim pohodom radi pro\xc5\xa1irenja podru\xc4\x8dja pod njihovim nadzorom.\n_START_SECTION_\nIroke\xc5\xa1ki napadi u Novoj Francuskoj\n_START_PARAGRAPH_\nRat je izbio u prvoj polovici 1640-ih sa iroke\xc5\xa1kim napadima na pograni\xc4\x8dna wyandotska du\xc5\xbe St. Lawrencea, radi ometanja wyandotske trgovine sa Francuzima. 1649. su Irokezi pokrenuli \xc5\xbeestoki napad u srce wyandotskog ozemlja, pusto\xc5\xa1e\xc4\x87i sve pred sobom, uni\xc5\xa1tiv\xc5\xa1i nekoliko klju\xc4\x8dnih sela i ubijaju\xc4\x87i stotine, ako ne i tisu\xc4\x87e ljudi, me\xc4\x91u kojima su se zatekli i isusova\xc4\x8dki misionari Jean Brebeuf, Charles Garnier, i Gabriel Lallemant\xe2\x80\x94sva tri su danas progla\xc5\xa1enima mu\xc4\x8denicima rimokatoli\xc4\x8dke vjere. Nakon ovih napada, preostali Wyandoti su se raspr\xc5\xa1ili okolo, uglavnom tra\xc5\xbee\xc4\x87i pomo\xc4\x87 od konfederacije Anishinaabek u Velikim jezerima, ostaviv\xc5\xa1i tako Oodaawaa narodu plemena Ottawa ispuniti prazninu koja je nastala u trgovini krznima sa Francuzima._NEWLINE_Po\xc4\x8detkom \'50\'-tih godina 17. stolje\xc4\x87a, Irokezi su po\xc4\x8deli napadati Francuze. Neke od iroke\xc5\xa1kih nacija, posebice Oneida i Onondaga, su imale mirne odnose sa Francuzima, ali oni su bili pod kontrolom Mohawka, koji su bili najja\xc4\x8da nacija u Iroke\xc5\xa1koj Konfederaciji i koji su bili neprijateljski raspolo\xc5\xbeeni prema francuskoj nazo\xc4\x8dnosti._NEWLINE_Nako propalog mirovnog sporazuma kojeg je dogovorio poglavica Canaqueese, iroke\xc5\xa1ki zara\xc4\x87enici su se premjestili sjevernije, du\xc5\xbe obala jezera Champlain i rijeke Richelieu, blokirav\xc5\xa1i i napadaju\xc4\x87i Montreal. Tipi\xc4\x8dni napad na izoliranu farmu ili naselbinu je izgledao tako \xc5\xa1to bi napada\xc4\x8dka skupina se kretala brzo i tiho kroz \xc5\xa1uma, upadaju\xc4\x87i iznenada, vitlaju\xc4\x87i tomahawcima i no\xc5\xbeem za skalpiranje, napadaju\xc4\x87i stanovnike. U nekim slu\xc4\x8dajima, zarobljenici su bili odvedeni u iroke\xc5\xa1ke krajeve. U slu\xc4\x8dajima zarobljenih \xc5\xbeena i djece, isti su bili uklju\xc4\x8deni u Irokeze._NEWLINE_Iako takvi upadi nisu bili pojavom sveudilj, kada su se zbili, \xc5\xa1irili su strah me\xc4\x91u stanovnicima Nove Francuske te se naseljenici nisu \xc4\x87utili sigurnima, odnosno, \xc4\x87utili su se bespomo\xc4\x87nima za sprije\xc4\x8diti ih. Neki od narodnih junaka francuskogovornih Kana\xc4\x91ana su pojedinci koji su se suprotstavili tim napadima, kao \xc5\xa1to su Dollard des Ormeaux, koji je poginuo u svibnju 1660. opiru\xc4\x87i se iroke\xc5\xa1kom upadu kod Long Saulta na sutoci rijeka St. Lawrence i Ottawe. Svojom \xc5\xbertvom je spasio Montreal. Jo\xc5\xa1 jedan od takvih junaka je bila Madeleine de Verch\xc3\xa8res, koja je 1692. u dobi od 14 godina predvodila obranu njene obitelji od iroke\xc5\xa1kog napada.\n_START_SECTION_\nIroke\xc5\xa1ka ekspanzija na zapadu\n_START_PARAGRAPH_\nIstovremeno sa iroke\xc5\xa1kim \xc5\xa1irenjem sjeverno, i\xc5\xa1lo je i veliko iroke\xc5\xa1ko \xc5\xa1irenje zapadno, du\xc5\xbe Velikih jezera. Do 1650., nadzirali su podru\xc4\x8dja Sjeverne Amerike od Virginije (en:Virginia Colony) na jugu do sve do rijeke St. Lawrence. Na zapadu, Irokezi su krenuli u veliki osvaja\xc4\x8dki pohod. Pod vodstvom naroda Seneca, iroke\xc5\xa1ke su snage uni\xc5\xa1tile mo\xc4\x87nu Neutralnu konfederaciju (en:Neutral Nation) 1651., naciju koja se nalazila u ju\xc5\xbenom Ontariju, koja je broj\xc4\x8dano bila jednaka Irokezima, ali nije imala potporu u vatrenom oru\xc5\xbeju, koje su Irokezi nabavili od Europljana._NEWLINE_Potom su uni\xc5\xa1tili jo\xc5\xa1 jednu veliku plemensku konfederaciju znanu kao Eries ili "Narod ma\xc4\x8dke", koji je nastanjivao obale jezera Erie (Erielhonan-e). Nakon toga su istjerali algonkinskogovorne Shawneeje iz teritorija Ohio (en:Ohio Country)kraja i preuzeli su nadzor Pays de Illinoisa (en:Illinois Country) sve do rijeke Mississippi._NEWLINE_Ishod iroke\xc5\xa1kog \xc5\xa1irenja i rata sa konfederacijom Anishinaabek (en:Anishinaabek Confederacy), isto\xc4\x8dni narodi kao \xc5\xa1to su Lakote su bili izgurani preko Mississippija na Veliku nizinu, prihva\xc4\x87aju\xc5\xbei nomadski na\xc4\x8din \xc5\xbeivota po kojem su kasnije postali poznati. Ostali prognani narodi su preplavili podru\xc4\x8dje Velikih jezera, \xc5\xa1to je opet imalo za ishod sukobe sa izvornim domoroda\xc4\x8dkim narodima, odnosno, sa narodima koji su ve\xc4\x87 bili ondje. Ve\xc4\x87ina borba je bila izme\xc4\x91u iroke\xc5\xa1ke i anishininaabe\xc4\x8dke konfederacije. Jedna od najve\xc4\x87ih bitaka je bila na mjestu, danas poznatom kao Wasaga beach.\n_START_SECTION_\nFrancuski protunapad\n_START_PARAGRAPH_\nRatni tijek se po\xc4\x8deo preokre\xc4\x87ati sredinom 1660-ih dolaskom malog kontingenta regularnih postrojbi iz Francuske, Carignan-Sali\xc3\xa8res Regiment\xe2\x80\x94prve skupine uniformiranih (sme\xc4\x91e odore) profesionalnih vojaka koje su stupile na kanadsko tlo. U isto vrijeme, iroke\xc5\xa1ki nizozemski saveznici su izgubili nadzor nad kolonijom Novom Nizozemskom, koju su preuzeli Britanci na jugu._NEWLINE_U sije\xc4\x8dnju 1666., Francuzi su u\xc5\xa1li u iroke\xc5\xa1ku maticu zemlju, pod vodstvom aristokrata Alexandrea de Prouvillea, "Marquis de Tracya" i potkralja Nove Francuske. Iako je invazija prekinuta, zarobili su poglavicu Canaqueesea. U rujnu, nastavili su du\xc5\xbe rijeke Richelieu i umar\xc5\xa1irali kroz iroke\xc5\xa1ko ozemlje drugi put. U nemogu\xc4\x87nosti na\xc4\x87i iroke\xc5\xa1ke vojake, okrenuli su e spaljivanju uroda i ku\xc4\x87a. Brojni Irokezi su umrli od gladi idu\xc4\x87e zime, kao posljedica te akcije._NEWLINE_Irokezi su molili za mir, kojeg su dobili, a potrajao je jedan nara\xc5\xa1taj. U me\xc4\x91uvremenu, brojni vojaci iz postrojbe Carignan-Salieres su ostali u koloniji kao doseljenici, zna\xc4\x8dajno promijeniv\xc5\xa1i demografiju kolonije. Oni su bili o\xc4\x8dvrsli ratni veterani, koji su se prije dolaska u Kanadu borili protiv Turaka. Bili su o\xc5\xa1trih manira i govora, i svaka nada mjesnih crkvenih ljudi o organiziranju mirnog dru\xc5\xa1tva na obalama St. Lawrenecea je isparila. Nakon \xc5\xa1to je postrojba Carignan-Sali\xc3\xa8res oti\xc5\xa1la 1667., ostaviv\xc5\xa1i Irokeze privremeno primirene, kolonijalni upravitelji su najzad poduzeli korake za stvaranje mjesne milicije, tako da su svi mu\xc5\xa1karci u koloniji u dobi izme\xc4\x91u 16 i 65 godina, isklju\xc4\x8duju\xc4\x87i vjersko osoblje i neke javne du\xc5\xbenosnike, dobili pu\xc5\xa1ke i strjeljivo, odnosno, postajali su obveznima za vojnu slu\xc5\xbebu.\n_START_SECTION_\nObnova ratnih djelovanja\n_START_PARAGRAPH_\nRat izme\xc4\x91u Francuza i Irokeza se nastavio 1683. nakon \xc5\xa1to je guverner Louis de Buade, grof od Frontenaca, poku\xc5\xa1ao uve\xc4\x87ati svoje bogatstvo proguravaju\xc4\x87i zapadnu trgovinu krznima uz novu agresivnost, koja je nepovoljno pogodila rastu\xc4\x87a iroke\xc5\xa1ka djelovanja u ovom podru\xc4\x8dju. Ovog puta je rat trajao deset godina i bio je krvav kao i prvi._NEWLINE_Obnovom neprijateljstava, mjesnu miliciju se nakon 1683. bilo oja\xc4\x8dalo malim snagama regularnih postojaba francuske mornarice, t.vz. Compagnies Franches de la Marine. Potonji su postali najduljeslu\xc5\xbee\xc4\x87a postrojba francuskih regularnih snaga u Novoj Francuskoj._NEWLINE__NEWLINE_Mu\xc5\xa1karci su dolazili za se poistovjetiti sa kolonijom godinama, dok su \xc4\x8dasni\xc4\x8dke postrojbe postala u potpunosti pokana\xc4\x91ene Stoga se u jednu ruku mo\xc5\xbee re\xc4\x87i da je ovo biloa prva kanadska profesionalna stoje\xc4\x87a vojska._NEWLINE__NEWLINE_\xc4\x8casni\xc4\x8dki odbori u miliciji i u Compagnie Franches su postali vrlo tra\xc5\xbeeni i \xc5\xbeeljeni polo\xc5\xbeaji me\xc4\x91u dru\xc5\xa1tveno eminentnima u koloniji._NEWLINE__NEWLINE_Milicija se je zajedno sa \xc4\x8dlanovima Compagnie Franches, odjevena kao njihovi algonkinski saveznici, po\xc4\x8dela specijalizirati u brzom i pokretnom na\xc4\x8dinu ratovanja nazvanom la petite guerre (mali rat), kojem je bilo svojstveno duge i tihe ekspedicije kroz \xc5\xa1ume i iznenadna i nasilna upadanja u neprijateljske kampove i naselja\xe2\x80\x94ista vrsta ratovanja kojeg su protiv njih primjenjivali Irokezi.\n_START_SECTION_\nVeliki mir\n_START_PARAGRAPH_\nNaposljetku su 1698., vidjev\xc5\xa1i se sve vi\xc5\xa1e kao pogodnog \xc5\xbertvenog jarca za ratove koje su u biti potakli Englezi, Irokezi su molili za mir koji \xc4\x87e zavr\xc5\xa1iti sve ratove._NEWLINE__NEWLINE_Francuzi su, s druge strane, u me\xc4\x91uvremenu \xc5\xbeelili imati Irokeze kao sigurnosni bedem izme\xc4\x91u Nove Francuske i Engleza na jugu._NEWLINE__NEWLINE_Veliki mir (u fra. izvorima Grande Paix) je potpisan 1701.. u Montrealu. Potpisalo ga je 39 indijanskih poglavica, Francuzi i Englezi._NEWLINE__NEWLINE_U mirovnom sporazumu, Irokezi su pristali prekinuti plja\xc4\x8dke i razbojni\xc5\xa1tva te dopustiti izbjeglicama sa Velikih jezera vratiti se isto\xc4\x8dnije._NEWLINE__NEWLINE_Na koncu su Shawneeje preuzeli nadzor na teritorijem Ohio i dolnjim tokom rijeke Alleghenyja.'